**Beretning 2022**

Det bliver en kort beretning, da vort seneste årsmøde var i august sidste år. Her blev den nye ledelse formelt valgt, selv om kasserer og formand reelt havde virket i 8-9 måneder,

Det betyder dog ikke, at der ikke er skat så meget. Vores flittige koordinatorer har haft travlt med gode arrangementer:

IT-gruppen med Tonny Nielsen som koordinator havde en temadagen den 29. oktober med 95 personer fra i alt 28 lokalafdelinger

Motion Merete Hansen havde den­ 15. november haft en temadag med Charlotte Bøving (kendt fra DR1 med Lægen flytter ind). Emnet var Motion og kost og blev afholdt i samarbejde med distrikt 7. Der var 69 deltagere. Merete foretog en grundig evaluering som viste tilfredshed med arrangementet, Evalueringen kan med fordel bruges ved andre temadage

Social-humanitær: Grethe Hansen har afholdt temadag den 15. september med deltagelse af en hospitalsklovn samt David Vincent fra Ældre Sagen, som havde et fint indlæg om ensomhed.

Desuden var distrikt 8 vært for et frivilliglederkursus den 26. november. Kursus har tidligere været afholdt centralt, men var denne gang flyttet til distrikterne. Foreningskonsulent Bente Pedersen stod for kurset sammen med Lars Schovsbo . Det var fint at møde de mange nye frivilligledere.

Og så har distriktsledelsen, som består af formand, næstformand og kasserer afholdt møder, dels fysisk men også på mail og telefonist. Disse har haft en koordinerende funktion. Dertil kommer et enkelt møde med den udvidede ledelsen, som desuden omfatter. Koordinatorerne.

Den 18. november havde vi formandsmøde som forberedelse til delegeretmødet ugen efter. Detuden havde vi en drøftelse af distriktets virke.